Πολύ όμορφο διαμερισματάκι με μακρόστενη σαλοκουζίνα, ευρυχωρο μπάνιο με ντουζιέρα και ένα υπνοδωμάτιο με διπλό αναπαυτικό κρεβάτι.
Όλα μέσα μοιάζουν καινούρια και ήταν όλα πεντακάθαρα! Πόρτες ασφαλείας, θέρμανση με αέριο, διαρκής παροχή ζεστού νερού μέσω μπόιλερ και κλιματισμός στα συν του σπιτιού που το καθιστούν ακαταμάχητο σαν επιλογή για κάθε εποχή του χρόνου.
Το μπαλκόνι του στον 6ο όροφο, σε συνδυασμό με το ότι βλέπει προς Εγνατία και Ιασωνίδου, το κάνει ιδανικό για όποιον θέλει να μείνει στην καρδιά της πόλης χωρίς να νιώθει ότι πνίγεται από τα "τσιμέντα".
Η Λίζα είναι από τις πιο ευγενικές και πρόσχαρες οικοδέσποινες που έχουμε γνωρίσει ποτέ! Πάντα στη διάθεσή μας, απαντούσε σχεδόν άμεσα στα μηνύματά μας να μας βοηθήσει με ό,τι χρειαζόμαστε για να γίνει η διαμονή μας καλύτερη και την ευχαριστούμε πολύ.